El United States Postal Service el ze un'ajensia indipendente del Goerno dei Stati Unii de l'Amèrica, responsàbiłe del servisio de posta inte i Stati Unii de l'Amèrica. El primo servisio postałe in Amèrica el zera nasesto inte el febraro del 1692 – da na concesion del re Gulielmo III e de ła rezina Maria II co i ghea autorizà Thomas Neale a métar in funsion e zestire, un ufiso o cuanti ufisi che i fuse nesesari par recepir e destribuir létare e pacheti, mandar e destribuir mediante del pagamento de sifre che i laoradori i sìpia d'acordo de pagare par el servìsio, mantegnindo sto derito par un perìodo de vinti-uno ani. La fondasion de łe atuałi poste statunitensi ła deriva dal 26 de lujo del 1775 da un decreto del Secondo congreso continentałe.